En 1773 s'aprebó una mesura en o Reino Unito ta permetir a la  Companyía Britanica d'as Indias Orientals vender o suyo té dreitament en as colonias britanicas, y ixo amenazaba a los comerciants d'o territorio estatounitense y tamién a os contrabandistas que introduciban ixe producto ilegalment.[24] Asinas, o 16 d'aviento de 1773 os colons destruyoron en Boston un cargamento de té en protesta por os impuestos que pagaban sobre iste producto, en a dita Boston Tea Party,[24] fendo asinas imposible qualsiquier intento conciliatorio, esclatando a  Guerra d'Independencia d'os Estatos Unidos en 1775.